Toshkentda kvartiralar narxi aprelda o‘rtacha 2 foizga pasaygani qayd etildi

Toshkent ikkilamchi kvartira bozorida takliflarning o‘rtacha bahosi martga nisbatan 2% — 1 kvadrat metr uchun 633 dan 623 shartli birlikkacha pasaydi. Bu haqda “Gazeta.uz” xabar bermoqda.

Panel tipidagi uylarda kvadrat metr narxi martdagi 600 o‘rniga 590 shartli birlik, g‘ishtli uylarda esa 663 o‘rniga 677 shartli birlikni tashkil etdi. Xonalar sonidan kelib chiqib, takliflar bahosi quyidagicha bo‘lgan: bir xonali kvartiralar — 625 shartli birlik (-1%), ikki xonali — 614 (-1%), uch xonali — 625 (-1%), to‘rt xonali — 651(-1%) va ko‘p xonali kvartiralar — 615 (-4%) shartli birlik.
Aprelda takliflarning o‘rtacha bahosi pasayishi poytaxtning 11 tumanidan 9 tumanida kuzatilgan. Chilonzor va Uchtepa tumanlarida narxlar biroz ko‘tarilgani (+1%) qayd etilgan.